google/wiki40b huggingface dataset:
Cedrik Sørensen

Bakgrunn

Han var sønn av skipshandler Emil Sørensen og ble født i Antwerpen i Nederland. Ved starten av første verdenskrig flyttet familien til Arendal. Etter middelskolen tok han en lengre teknisk utdannelse både i Norge og i utlandet, og i 1926 ble han ingeniør. Han giftet seg i 1933 med Rigmor Borch Olsen fra Tromøy.

Milorg

Både Cedrik og hans kone var innblandet i det illegale arbeidet etter angrepet på Norge i 1940 av Tyskland. De hadde ingen barn, så de hadde kun seg selv å ta ansvar for. Cedrik fikk i oppdrag fra London-regjeringen på sommeren 1944 om å starte en Milorggruppe i Arendal, etter at den første gruppen med major Arne Laudal som leder var blitt opprullet. Det regjeringen og Sørensen ikke visste, var at det allerede var opprettet en ny gruppe i byen, av Wilhelm Tvedt-Gundersen på oppdrag fra Hjemmefrontens ledelse på Sør- og Vestlandet. Stor var derfor overraskelsen ved krigens slutt da det viste seg å være to separate Milorgrupper i byen som ikke visste om hverandre.
Gruppen til Cedrik Sørensen ble etterhvert opprullet, og han ble arrestert av det tyske Sicherheitspolizei (Sipo) fra Kristiansand 2. november 1944, og utsatt for harde avhør. Han hadde mest trolig blitt dømt til døden og blitt henrettet om ikke krigen tok slutt kort tid etter. Han ble sendt til Grini fangeleir, men ble frigjort 8. mai 1945.
Robertprisen for årets musikk

Robertprisen for årets musikk er en filmpris, som deles ut ved den årlige Robertfesten av Danmarks Film Akademi. Prisen er blitt delt ut siden 1984.
Atlas (mytologi)

Atlas (gresk: Ἄτλας, «den som holder ut») er en  titan i gresk mytologi. Han er sønn av titanen Iapetos og deltok i titanenes kamp mot gudene. Zevs straffet ham ved å la ham bære himmelhvelvingen på sine skuldre. I motsetning til broren Prometeus og Epimeteus, kjempet Atlas på Kronos sin side mot Zevs, og det er grunnen til at han ble straffet med å måtte bære himmelhvelvingen på skuldrene sine. Hesperidene og Atlantis var Atlas' døtre. I annen mytologi er Atlas også sønnen til titanen Gaia. 
Fjellkjeden Atlas har fått navn etter ham og det samme har dagens geografiske kartbøker ettersom det var vanlig å tegne inn Atlas som dekorasjon på tidlige kart. Også den arkitektoniske søyleskulpturen 
atlant er oppkalt etter Atlas.

Etymologi

Etymologien på navnet Atlas er usikker og fortsatt diskutert blant filologer. Vergil hadde glede i å oversette etymologier av greske navn ved å kombinere dem med adjektiver som tilsynelatende forklarte dem. For Atlas var hans adjektiv durus, «hard», «vedvarende»,
noe som ga et forslag for George Doig
at Vergil var klar over det greske τλήναι, «å holde ut»; Doig foreslår den mulighet at Vergil også var klar over Strabons bemerkning at det innfødte, stedegne nordafrikanske navnet for Atlasfjellene var Douris.
En del moderne lingvister har avledet det og dets greske rot fra urindoeuropeiske rot *tel, «å bære», «holde oppe», «støtte».

Straffen

Atlas hadde gått med sin bror Menoitios stilt seg på titanenes side i deres krig mot de olympiske gudene. Hans brødre Prometheus og Epimetheus veide fordeler og ulemper og forrådte de andre titanene ved å gå inn i en allianse med de olympiske gudene. Da titanene ble beseiret ble mange av dem, blant annet Menoitios, holdt fange i Tartaros, en del av underverden, men Zevs fordømte Atlas til å stå på den vestlige delen av verden (Gaia) og holde oppe himmelen (Uranos) på sine skuldre og således forhindre at de to gjenopptok deres opprinnelige omfavnelse.
Således var han Atlas Telamon, «den vedvarende Atlas» og ble en dublett av Koios, personliggjøringen av himmelaksen som himlene roterte rundt. En vanlig fortolkning i dag er at Atlas ble tvunget til å holde Jorden på sine skuldre, men klassisk kunst viser at Atlas holder himmelsfærene, ikke jordkloden; volumet av marmorkloden som ble fremmet av den berømte skulpturen Farnese Atlas, en romersk kopi av en hellenistisk statue hvor Atlas holder en solid klode på skuldre som tvinger ham til å støtte det ene kneet mot bakken, har nok bidratt til forvirringen. Det ble styrket på 1500-tallet da det utgitt kartverk som ble kalt for atlas.
Agnetha Fältskog Vol. 2

Agnetha Fältskog Vol. 2 er et musikkalbum med Agnetha Fältskog, utgitt i 1969.
Stenoleptura

Utseende

Middelsstore, lange og tynne, brune til svarte trebukker, dekkvingene gjerne med gulaktige flekker eller lengdestriper. Antennene er tynne, litt kortere enn kroppen. Pronotum er trapesformet med litt uttrukne bakhjørner. Dekkvingene er ganske smale, jevnbrede til tydelig avsmalnende bakover, noen ganger litt utvidete i spissen (svakt timeglass-formede). Beina er lange, lårene slanke, føttene på bakbeina påfallende lange og tynne.

Levevis

Larvene utvikler seg i død ved, gjerne råtten, død ved som er kontakt med levende ved, på ulike treslag. Utviklingen tar gjerne to-tre år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er kjent fra Thailand, Vest-Malaysia, Sumatra, Borneo og Filippinene.
Helgeland Sinfonietta

Helgeland Sinfonietta (etablert i Mosjøen den 17. april 1998) er et norsk orkester med ansvar for oppsetning av variert klassisk musikk på Helgeland. Det er basert ved Kulturverkstedet i Mosjøen. Orkesteret ledes og drives av et styre med representanter for alle distriktsmusikergruppene på Helgeland, herunder Nesna, Mo i Rana, Brønnøysund og Mosjøen. Organisasjonen samarbeider ellers med gruppene Vefsn-Ensemblet, KammeRana og Trio Nesna.
Dynergy Oakland oljekraftverk

Dynergy Oakland oljekraftverk er et varmekraftverk i Alameda County i California, USA. Anlegget har en installert produksjonskapasitet på 223 MW, fordelt på 3 like store turbiner. Operatør er energiselskapet Dynergy Oakland Inc.
Kraftverket stod ferdig utbygd i 1978. Anlegget har 7 turbiner med kogenerasjon. Brenselkilden er hovedsakelig fyringsolje.
Verdenscupen i snøbrett 2018/19

Verdenscupen i snøbrett 2018/19 ble organisert av FIS og begynte 8. september i Cardrona og ble avsluttet i mars i Winterberg.
Waco C-62

Waco C-62 var et høy-vinget transportfly, tilsvarende Douglas DC-3 i størrelse og kapasitet. 13 prøvefly ble bestilt i oktober 1941, med en kontrakt for 240 tidlig 1942, men likevel ble prosjektet kansellert i september 1943 til fordel for Curtiss-Wright C-76 Caravan før noen fly ble bygget.
William Lewis (sjakkspiller)

Liv og virke

William Lewis var elev av Jacob Henry Sarratt, og ble etter lærerens død i 1819 den ledende britiske sjakkmester. Ved to anledninger rundt 1819 skal Lewis ha ført «sjakktyrkeren» på Johann Nepomuk Mälzels anmodning.
I april 1821 reiste Lewis til Paris for å spille en match mot Alexandre Deschapelles. Lewis fikk bonde og trekk i forgave av Deschapelles, og vant ett parti, de to andre endte remis. I 1823 tapte Lewis en match mot La Bourdonnais, med seier i ett parti og fire tap. Lewis ledet i 1824 London Chess Club-laget i en korrespondansematch mot Edinburgh.
Alexander McDonnell ble elev av Lewis i 1825. Etter at Lewis forsto at yngre spillere var i ferd med å overstråle ham, trakk han seg gradvis tilbake fra aktivt spill, liksom Deschapelles gjorde etter at han tapte for La Bourdonnais.
I 1827 gikk Lewis konkurs, men etter tre vanskelige år fikk han i 1830 en lukrativ jobb som sikret ham finansielt for resten av livet. Han ble nå i stand til å konsentrere seg om å skrive sine hovedverk: Series of Progressive Lessons (1831) og Second Series of Progressive Lessons (1832). Den første delen var av relativt elementær karakter beregnet på nybegynnere, men i den andre delen dybdeanalyserte han alle kjente åpningsvarianter, blant annet med den første publiserte beskrivelsen av evansgambit.
Lewis fortsatte å skrive sjakkavhandlinger også at han hadde trukket seg tilbake, men siden han nå var isolert fra det aktive sjakkmiljøet, klarte han ikke å ta inn over seg den nye generasjonens posisjonelle ideer. Ifølge Hooper og Whylds The Oxford Companion to Chess var det siste store verket til Lewis, A Treatise on Chess (1844), derfor foreldet allerede ved utgivelsestidspunktet.
En korrespondent i George Walkers sjakkspalte i søndagsavisa Bell’s Life (1838) omtalte Lewis som «our past grandmaster», og brukte med det for første gang termen «stormester» om en høyt rangert sjakkspiller.
Lewis viste seg lite takknemlig overfor sin lærer Sarratt. Til tross for at han omtalte Sarratts Treatise on the Game of Chess (1808) som «poorly written», publiserte han boka i et andre opplag i 1822, tre år etter Sarrats død. Lewis' utgave sto i et direkte konkurranseforhold til en posthumt utgitt revidert utgave av samme bok med Sarratts egne utmerkede revisjoner, som Sarrats fattige enke var økonomisk avhengig av. I 1843 opprettet sjakkspillere et hjelpefond for henne, men navnet til den da velstående Lewis finnes ikke på lista over givere.
Skadegjører

Skadegjørere er et begrep som brukes om diverse insekter, midd, sopp og nematoder som gjør skade på planter.
Nemapogon nigralbellus

Utseende

En liten (vingespenn 11-17 millimeter), svart og hvit møll. Antennene er trådformede og vel to tredjedeler så lange som forvingene. Hodet er kledt med snøhvite, hårlignende skjell, forkroppen er hvit med små, svarte flekker på skuldrene. Forvingen er hvit med svarte tegninger. Den kan ligne på den beslektede arten Nemapogon picarellus, men de svarte tegningene er mindre enn hos denne og danner ikke noen sammenhengende, svart lengdestrek gjennom vingen. Bakvingene er mørkt gråbrune.

Levevis

Den flyr i gammel løvskog og parker der larvene utvikler seg i kjuker eller råtten, soppangrepet ved. De voksne sommerfuglene er ute i juni-juli. Arten er tilsynelatende sjelden over alt, og regnes for en indikatorart på biologisk verdifull naturskog.

Utbredelse

Arten er funnet spredt i Europa. I Norge er den funnet på Sørlandet og det sørlige Østlandet, vestligst i Suldal i Rogaland.
Den blir vurdert som Sårbar (VU) på den norske rødlisten fra 2010.
Energikampen

Priser og nominasjoner

Energikampen ble i 2008 tildelt BarneVaktens pris «Årets familieprogram». Programmet var under Gullruten 2011 nominert i kategorien «Beste barne- eller ungdomsprogram», og vant i 2013 prisen for beste ikke-manusbaserte program under International Emmy Kids Awards (første Emmy-pris til en norsk produksjon).
Kuma

Kuma (russisk: Кума́) er ei elv i Stavropol kraj og republikkene Karatsjajevo-Tsjerkessia, Kalmykia og Dagestan i Russland. Den er 802 kilometer lang, med et nedbørfelt på 33 500 km².
Elva har sitt utspring på nordhellingen av Kaukasusfjellene, vest for Kislovodsk i republikken Karatsjajevo-Tsjerkessia. Den renner i nordøstlig retning, gjennom Stavropol kraj og byene Mineralnyje Vody, Zelenokumsk, Budjonnovsk og Neftekumsk. Kuma fortsetter mot øst og danner nå grensen mellom Dagestan og Kalmykia helt til den munner ut i Det kaspiske hav.
Clubiona kulczynskii

Utseende

Clubiona kulczynskii er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Allround-VM på skøyter 2000

Allround-VM på skøyter 2000 ble arrangert i Milwaukee Wisconsin, USA den 5. og 6. februar 2000.
Gianni Romme fra Nederland ble verdensmester for menn, mens Claudia Pechstein fra Tyskland ble mester for kvinner.
Sundøy

Sundøy er den østlige delen av øya Alsten i Nordland. Området tilhører Leirfjord kommune. På Sundøya finnes bygdene Hellesvik, Sund, Justad, Åkvik, og Kvalnes. Før 1965 tilhørte Sundøya to forskjellige kommuner. Den sørlige delen av området, Kvalnes og Åkvik, tilhørte Tjøtta kommune, og den nordlige delen Leirfjord kommune.
Sundøy ligger bak Sju søstre i innløpet av Vefsnfjorden, og hadde i 2005 122 innbyggere (hvorav 73 på Kvalnes/Åkvik og 49 i Hellesvik/Sund). I 2012 var det registrert 102 innbyggere på Sundøya, hvorav 56 på Kvalnes/Åkvik og 46 i Hellesvik/Sund. Se forøvrig Leirfjord.
Etter at Sundøybrua kom i 2003, har området hatt en enorm økning i hyttebyggingen.
Viktigste næring er jordbruk og fiske.
Skrova

Skrova er et øyvær i Vestfjorden, om lag åtte kilometer sørøst for Svolvær, i Vågan kommune i Nordland. Øygruppen har et samlet areal på 3,83 kvadratkilometer med Storskrova, Heimskrova og Nautøya som de største øyene. Øyenes høyeste punkt er Skrovafjellet på Storskrova som har en høyde på 281 meter over havet.
Fiskeværet Skrova ligger på nordvestsiden av øygruppen, konsentrert rundt sundet Skrovkeila, og har 200 innbyggere (2018) som i hovedsak er bosatt på Heimskrova. Storskrova og fire andre holmer er forbundet med Heimskrova med moloer og en bro. Fiskeværet er kjent for sin tilknytning til Lofotfisket og hvalfangsten. Der er barne- og ungdomsskole, overnattingsbedrift og dagligvarebutikk. Årlig arrangement av Lofoten fiskefestival. På Saltværøya ligger Skrova fyr som ble oppført i 1922.
Skrova har anløp av Nordlandsekspressen på ruten mellom Svolvær og Bodø i tillegg til daglige avganger med bilferge til Svolvær og Skutvik.

Fiskeværet

Skrova har i mange tiår vært et senter for fiske og hvalfangst, og mens lofotfisket pågikk for fullt i «gamle dager» var det flere tusen mennesker i Skrova på vinteren. I dag er ikke Skrova lenger så sentral når det gjelder skrei og torsk, og størsteparten av fiskeproduksjon i Skrova i dag er oppdrettslaks og ørret. Når det gjelder hvalkjøtt derimot, er Skrova fortsatt det stedet hvor mesteparten av kjøttet blir levert. I juni og juli måned er det stor aktivitet hos de to bedriftene som produserer kjøttet i dag.
Markuspasjonen (Bach)

Markuspasjonen, BWV 247, er en oratorisk pasjon av Johann Sebastian Bach. Temaet er Jesu lidelseshistorie og død i henhold til Markusevangeliet.
Til forskjell fra Matteuspasjonen og Johannespasjonen, som begge er bevart i komplett stand, er Bachs musikk til Markuspasjonen tapt; bare librettoen av Picander er bevart. En fjerde pasjon, Lukaspasjonen, som dels er bevart Bachs penn, er sannsynligvis skrevet av en annen komponist.
Markuspasjonen ble uroppført langfredag 23. mars 1731 i Leipzig. Det er dokumentert at Bach oppførte pasjonen minst en gang til, langfredag 1744, i en omarbeidet versjon med to nye arier og noen mindre tekstendringer. 
Selv om musikken er tapt, gjør den fullstendig bevarte librettoen at verket til en viss grad kan rekonstrueres, dette gjelder både den tidlige versjonen fra 1731 og den senere fra 1744. I motsetning til de to bevarte autentiske pasjonene var Markuspasjonen sannsynligvis en parodi, dvs. at Bach benyttet satser fra verk han allerede hadde skrevet, som kirkekantatene Widerstehe doch der Sünde, BWV 54 og Lass Fürstin, lass noch einen Strahl, BWV 198. Noen manglende arier er forsøkt rekonstruert fra andre verk av Bach. Resitativene er tapt, det er gjort forsøk på å rekonstruere dem ved hjelp av andre markuspasjoner, for eksempel Reinhard Keisers; Bach oppførte Keisers verk minst to ganger.
Av de mange rekonstruksjonsforsøkene kan nevnes Diethard Hellmann (1964/1976), Andor Gomme (1997), Rudolf Kelber (1998), Ton Koopman (1999), Johannes Koch (1999; på grunnlag av Hellmans versjon fra 1976) og Alexander Ferdinand Grychtolik (i 2007 etter den tidlige versjonen fra 1731, og i 2010 den første oppføringen med teksten til 1744-versjonen).
Norsk barokkorkester oppførte og spilte i 2003 inn en rekonstruksjon av Markuspasjonen der norske tekster fra Markusevangeliet ble brukt som erstatning for de tapte resitativene. Svein Tindberg spilte evangelisten.
Ulrika Kalte

Landslagskarriere

Kalte spilte første landslagskamp 22. mai 1989, da Sverige slo England 2–0 på Wembley Stadium. Kalta spilte også for Sverige under VM i 1995, hvor Sverige ble slått ut i kvartfinalen, og deltok for Sverige under OL i 1996. Kalte har sammenlagt 56 kamper og 20 scoringer for Sverige.
Paradisterna

Utseende

En middelsstor, kraftig trebukk, lyst gråbrun med mørkere brune flekker. Antennene er tynne og lengre enn kroppen. Pronotum har en kraftig tann midt på hver sidekant. Dekkvingene har en skarp, opphøyd lengderibbe langs sømmen, denne ender i en liten spiss.

Levevis

Som de fleste andre trebukker borer larvene i ved.

Utbredelse

Arten er utbredt i Australia (New South Wales og Queensland).
Ord over grind

Musikkalbum

Ord over grind er også tittelen på et musikkalbum med Birgitte Grimstad, utgitt i 1977.
Konsilet i Khalkedon

Bakgrunn

Konsilet i Khalkedon ble samlet av den østromerske keiser Markianus med motvillig godkjennelse av pave Leo I for å sette til side andre konsil i Efesos i 449 som pave Leo avviste som Latrocinium eller «røverkonsilet». Konsilet i Khalkedon utstedte den kalkedonske trosbekjennelse, som benektet oppfattelsen av en enkel natur i Kristus, og erklærte at han hadde to naturer i en person og hypostase, sistnevnte var et teologisk begrep som særlig brukes for å beskrive de tre bestanddelene i Treenigheten, det vil si Faderen, Sønnen og Den hellige ånd. Det heter at Treenigheten er «tre personer i ett vesen», og at man tror på «Én Gud i tre personer». Det insisterte også på fullstendigheten i Jesu to naturer: både guddommelig og menneskelig. Konsilet utstedte også 27 disiplinære kanoniske lover som regulerte administrasjonen av kirken og dens autoritet. I en ytterligere bestemmelse, senere kjent som kanon 28, erklærte biskopene at biskopen av Konstantinopel («Nye Roma») hadde en patriarkalsk status på andre plass etter biskopen av Roma.
Melanitis

Utseende

Ganske store, brune sommerfugler med store, brede vinger og smal kropp. Vanligvis har forvingen er markert tann litt bak spissen, også bakvingen har en utover-retted tann ved bakhjørnet. Oftest er det en stor øyeflekk i forvingespissen. På undersiden har vingene fine tverrstriper og ofte også øyeflekker. Slekten har flere generasjoner hvert år, og det er ofte påfallende forskjell mellom regntids- og tørketidsformer av den samme arten, tørketidsformene er gjerne mer kontrastrikt tegnede.

Levevis

Som mange andre ringvinger unngår Melanitis-artene gjerne sterkt sollys, og de holder seg i skog (jungel) eller nede i gresset. Artene er ofte mest aktive i grålysningen og skumringen, eller inne i tett skog. Når disse sommerfuglene sitter i ro, ligner de svært på visne blader, mens øyeflekkene på vingenes overside kan skremme en fugl dersom sommerfuglen slår vingene opp. Den meget vidt utbredte arten Melanitis leda har larver som lever på ris, sukkerrør, Sorghum og andre gressarter.

Utbredelse

Melanitis leda finnes både i Afrika, Asia og Australia, de øvrige artene stort sett i Sørøst-Asia.
Klemetsrud energigjenvinningsanlegg

Klemetsrud energigjenvinningsanlegg er et varmekraftverk og forbrenningsanlegg for avfall i Oslo, satt i drift i 1985 (oppgradert med ny ovnslinje satt i drift 2011) og drevet av Energigjenvinningsetaten i Oslo kommune. Det gjenvinnes husholdnings- og næringsavfall fra Oslo og nabokommuner. Energien utnyttes i Oslos fjernvarmeanlegg og til produksjon av strøm. Det produseres også strøm fra deponigass som føres i rør fra nærliggende Grønmo deponi.
Årsproduksjonen er 160 GWh elektrisitet og 590 GWh fjernvarme.
Tilknyttet energigjenvinningsanlegget er Klemetsrud utsorteringsanlegg, et anlegg som ble satt i drift i 2012. Anlegget sorterer ut matavfall og plastemballasje fra restavfallet. Matavfallet sendes til biogass- og biogjødselproduksjon, plasten sendes til materialgjenvinning, mens restavfallet behandles ved energigjenvinningsanlegget.
Studentsamskipnaden i Volda

Studentsamskipnaden i Volda, tidligere Studentsamskipnaden for Sunnmøre (SfS), er en av Norges studentsamskipnader og ble etablert i 1988. Den dekker velferdsbehovene til studenter ved Høgskulen i Volda.
Det øverste organet er styret, bestående av tre studentrepresentanter, en høyskolerepresentant og en ansattrepresentant.
Hultsfred

Hultsfred er et tettsted i Kalmar län i Sverige. Det er Hultsfred kommunes administrasjonssenter. I 2010 hadde tettstedet 5 143 innbyggere.
Hultsfred er kjent for Hultsfredsfestivalen, en av Skandinavias største musikkfestivaler, og er Sveriges Rock City.
I mange år var treindustri det som kjennetegnet stedet. Omkring 1970 hadde Hultsfreds-Hus 1 100 ansatte.
Stedet er første gang nevnt i 1320, da det ble kalt Huluzrydh, rydningen ved innsjøen Hulingen. Dette ble senere nevnt som Hulingsryd i skrift og etter hvert til Hullsre i muntlig form før den nåværende form ble etablert. Hultsfreds Slätt var mellom 1798 og 1918 Calmare Regimentets faste øvingsplass. I 1927 ble stedet köping etter at det tidligere hadde tilhørt Vena kommune. Egen kirke ble bygget i 1938, og da den nye storkommunen ble etablert i 1971, ble Hultsfred centralort. Idag er det jernbanesforbindelse med Stockholm, Linköping, Nässjö, Oskarshamn og Kalmar, og jernbanen, som kom i 1874, har hatt stor betydning for byens utvikling.
V.U. Hammershaimb

Bakgrunn

Han ble født på gården Steig (dansk: Stegaard) i Sandavágur på Vágar i 1819. Foreldre var tidligere lagmann Jørgen Frantz Hammershaimb og Armgard Marie Egholm. Faren døde da sønnen bare var ett år gammel. V.U. Hammershaimb kom til København i 1832, og tok examen artium ved Borgerdydskolen på Christianshavn i 1839. Hammershaimb var cand.philol. fra Københavns Universitet fra 1840, og cand.theol. fra 1847.
Han var lærer ved Frelsers Sogns Friskole i København, samt lærer i svensk ved Langkjærs Handels- og Sprogakademi, fra 1849. Hammershaimb var sogneprest på Norðurstreymoy 1855–1862, sogneprest på Eysturoy 1862–1878, Færøyenes prost 1867–1878, og prest i Lyderslev 1878–1898. Han var kongevalgt medlem av Landstinget 1866–1878, og møtte på Lagtinget mens han var prost. Han besøkte Færøyene for siste gang i 1893, og fikk en hjertelig mottakelse som prest og vitenskapsmann.
Hammershaimb var gift med Elisabeth Christiane «Jane» Augusta Gad (1829–1908), datter av sogneprest, og senere prost, Pram Gad (1801–1877) og Marie Elisabeth Olsen. Han er sammen med konen gravlagt ved Lyderslev kirke på Sjælland.

Lingvistisk arbeid

I 1846 ga Hammershaimb ut en bok om færøisk ortographie eller rettskriving. Denne boken har vært gjeldende for færøysk språkføring opp til våre dager. Skriftspråket la han sterkt opp til det norrøne utgangspunktet. Til slutt ble det et kompromiss som var akseptabelt for alle de færøyske dialektene. I tillegg ligger ikke skriftspråket altfor fjernt fra gamle tekster og andre skandinaviske språk.
Pronova BioPharma

Eierforhold

Pronova BioPharma Norge AS eies 100 % av BASF

Økonomi

2007:
Omsetning NOK 1013.8 millioner. Annual report 2007
2008:
Omsetning NOK 1301.5 millioner. Annual report 2008
2009:
Omsetning NOK 1789.8 millioner. Annual report 2009
2010:
Omsetning NOK 1643.7 millioner. Annual report 2010
2011:
Omsetning NOK 1668.9 millioner. Annual report 2011

Pronova BioPharma Norge AS

Pronova har produksjonslokaler i Sandefjord i Vestfold.

Pronova BioPharma Danmark AS

Pronova har også en fabrikk i Kalundborg i Danmark. Denne fabrikken stod ferdig i 2009, og bidro til å doble Pronovas produksjonskapsitet.
Quintanilla de Onsoña

Økonomi

Landbruk, turisme.
Fortellingen om prinsesse Kaguya

Handling

En mann finner en jente i en bambusstamme og oppdrar henne. Hun vokser opp fort og blir kalt Prinsesse Kaguya. Hun møter på mange ting hun må takle før hun til slutt blir kalt på av månefolket.